NARIADENIE KOMISIE (ES) č. 1276/2006
z 25. augusta 2006,
ktorým sa mení a dopĺňa nariadenie (ES) č. 930/2006, pokiaľ ide o dostupné množstvo, na ktoré sa môžu predložiť žiadosti o dovozné povolenia na určité výrobky z hydinového mäsa na obdobie od 1. októbra do 31. decembra 2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom (1),
so zreteľom na nariadenie Komisie (ES) č. 1431/94 z 22. júna 1994, ktorým sa ustanovujú podrobné pravidlá uplatňovania dovozných opatrení v sektore hydinového mäsa ustanovených nariadením Rady (ES) č. 774/94, ktorým sa otvára a zabezpečuje spravovanie určitých colných kvót Spoločenstva pre hydinové mäso a niektoré ďalšie poľnohospodárske výrobky (2), a najmä na jeho článok 4 ods. 4,
keďže:
(1)
V súlade s Dohodou vo forme výmeny listov medzi Európskym spoločenstvom a Spojenými štátmi americkými podľa článku XXIV:6 a článku XXVIII Všeobecnej dohody o clách a obchode (GATT) z roku 1994 (3) schválenou rozhodnutím Rady 2006/333/ES (4) sa množstvá ustanovené podľa kvót v nariadení (ES) č. 1431/94 zmenili a doplnili.
(2)
Je preto nevyhnutné zmeniť a doplniť nariadenie Komisie (ES) č. 930/2006 z 22. júna 2006, ktoré určuje rozsah, v ktorom možno prijať žiadosti o dovozné povolenia v júni 2006 na niektoré produkty na báze hydinového mäsa v rámci režimu určeného nariadením Rady (ES) č. 774/94, ktorým sa otvárajú niektoré tarifné kvóty Spoločenstva na hydinové mäso a niektoré ďalšie poľnohospodárske produkty a ustanovuje sa ich správa (5), a prispôsobiť dostupné množstvá na obdobie od 1. októbra do 31. decembra 2006 v pomere k tým, ktoré sú stanovené v prílohe I k nariadeniu (ES) č. 1431/94,
PRIJALA TOTO NARIADENIE:
Článok 1
Príloha k nariadeniu (ES) č. 930/2006 sa nahrádza textom prílohy k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. augusta 2006